N á v r h  n a  u z n e s e n i e :

Mestské zastupiteľstvo v Košiciach, podľa § 6, ods. 2, písm. a)
Štatútu mesta Košice

b e r i e  n a  v e d o m i e

Správu náčelníka Mestskej polície Košice o činnosti MsP Košice od XXIII. rokovania MZ, konaného dňa  29.06.2006 

S p r á v a
o činnosti Mestskej polície Košice od XXIII. rokovania MZ, konaného dňa
29.06.2006

Predkladá: JUDr. Milan Dvorožňák
                         náčelník MsP

            Náčelník Mestskej polície Košice, v zmysle § 21, ods. 3 Štatútu mesta Košice, predkladá správu o činnosti MsP Košice od ostatného MZ. Mestská polícia (ďalej len MsP) ako poriadkový útvar mesta Košice        v zmysle zákona č.564/1991 Zb. o obecnej polícii v znení noviel              a doplnkov, na území mesta zabezpečovala v prezentovanom období verejný poriadok a poskytovla služby obyvateľom mesta a iným osobám, ktoré sa tu zdržiavali najmä v oblasti: ochrany života, zdravia a  majetku, ochrany pred priestupkami a inými asociálnymi prejavmi, ochrany pred trestnou činnosťou a prejavmi kriminality, čistoty a kultúrnosti verejných priestranstiev, ochrany životného prostredia a verejnoprospešných zariadení, vzťahov medzi ľuďmi, skupinami osôb, národnostných menšín, presadzovania hodnôt výhodných pre celok a ich ochrany pred sebeckým a individuálnym poškodzovaním ostatných. Spolupracovala s inými zložkami pôsobiacimi v oblasti verejného poriadku, občianskeho spolunažívania, ochrany mládeže pred prejavmi výtržníctva, násilníctva, neúcty k spoločnému majetku, ochrany pred alkoholovou a inou toxikomániou ako aj pri ochrane ďalších oprávnených záujmov, práv a požiadaviek obyvateľov mesta.

A/ Oblasť riadiacej a kontrolnej činnosti

1)	Za účelom aktivizácie činnosti MsP som v mesiaci júl 2006 vykonal personálne zmeny veliteľov staníc MsP – Stred, MsP – Šaca,                  MsP – Východ  a  MsP – Západ. 
2)	Z dôvodu objektívneho sledovania, vyhodnocovania a analyzovania stavu a vývoja na úseku priestupkov a inej protispoločenskej činnosti        som  do riadiaceho systému zaviedol operatívne porady s veliteľmi staníc a vedúcimi pracovísk MsP 1x týždenne, s cieľom pružne reagovať           a navrhovať opatrenia na elimináciu uvedených javov.
3)	V rámci programu prevencie kriminality a  inej  protispoločensky orientovanej  činnosti vykonávanej  MsP som uložil veliteľom staníc a vedúcim pracovísk MsP, aby iniciovali a koordinovali preventívno-bezpečnostné akcie a opatrenia so zameraním na potláčanie rušenia verejného poriadku, nerešpektovania všeobecne záväzných nariadení mesta a mestských častí, porušovania zákona o priestupkoch ako              i eliminovanie protispoločenskej činnosti, čím by sa sledovalo aj spopularizovanie MsP medzi obyvateľmi Košíc.
4)	V oblasti tvorby a práce s ľudskými zdrojmi som uložil  veliteľom staníc a vedúcim pracovísk MsP, aby  prácu podriadených príslušníkov MsP hodnotili komplexne, so zreteľom nielen na represívnu časť, ale aj na oblasť prevencie v súlade s kvalifikáciou a požiadavkami na konkrétne pracovné zaradenie. Efektívnosť je potrebné dosahovať presnosťou, stálosťou, disciplínou a spoľahlivosťou. Osobné príplatky, prípadne odmeny majú mať motivačný charakter a návrhy smerujúce k zmene osobného príplatku sa majú  týkať  dlhšieho časového obdobia, napr. obdobia troch  mesiacov.
5)	Veliteľov staníc a pracovísk MsP som usmernil, aby sa pri kontrole  podriadených príslušníkov MsP zamerali hlavne na ustrojovaciu disciplínu, slušnosť jednania, plnenie si úloh vo zverených obvodoch, kvalitu písomností v priestupkových spisoch a dodržanie zákonnej lehoty na objasnenie priestupkov, ako aj na kontrolu pokutových blokov v súlade s platnou právnou a internou úpravou. 
6)	S cieľom  priblížiť sa bližšie k občanom so zámerom operatívne riešiť ich problémy a flexibilne reagovať na ich podnety som v uvedenom období realizoval so starostom MČ KVP p. Danielom Rusnákom a ďalšími kompetentnými predstaviteľmi predmetnej MČ viacero pracovných jednaní za účelom zriadenia stanice MsP v uvedenej MČ. Novozriadená stanica  MsP by mala byť v zmysle ľahkej dostupnosti pre občanov situovaná v centre MČ a do činnosti by mala byť uvedená v mesiaci september prípadne október 2006.
7)	V súvislosti so zabezpečovaním poriadkových aktivít počas domácich futbalových stretnutí MFK Košice v jesennej časti futbalovej Extraligy som v hodnotenom období zorganizoval  pracovné stretnutie  za účasti námestníka primátora p. Mikuláša Čečka a kompetentných funkcionárov Krajského riaditeľstva policajného zboru. Cieľom uvedeného stretnutia bola dohoda o spolupráci medzi uvedenými zložkami a MsP pri zabezpečovaní ochrany verejného poriadku, ochrany občanov, ich majetku a majetku mesta pred nežiadúcimi konaniami zo strany možných narušiteľov počas futbalových stretnutí MFK Košice. v priestoroch štadióna Lokomotívy, a.s., Košice na Čermeľskej ulici č.1 v Košiciach. 
8)	V záujme posilniť priamy výkon služby v centrálnej zóne som prehodnotil pracovno-organizačný systém na stanici MsP – Stred. Výsledkom bolo zrušenie duplicitného tzv. záložného operačného pracoviska na predmetnej stanici z dôvodu jeho neopodstatnenosti. Týmto opatrením sa posilnil výkon služby tak, že na stanici MsP – Stred bola zriadená stála motohliadka, ktorej výkon služby je organizovaný predovšetkým na miestach so závažnou a rozsiahlou bezpečnostnou problematikou t.j. v takých úsekoch,  kde dochádza k častému narušovaniu verejného poriadku a páchaniu trestnej činnosti, alebo je nutné zaistiť v takom úseku pravidelne sa opakujúce úlohy.  
9)	V prezentovanom období som v súlade s platnou právnou úpravou predložil primátorovi mesta Košice na schválenie smernicu upravujúcu formu, podmienky a spôsob nosenia funkčného označenia pre príslušníkov MsP a smernicu o používaní služobných bicyklov MsP. 
10)	Za účelom eliminácie činnosti tzv. „vreckových zlodejov“  v centrálnej mestskej zóne bolo v hodnotenom období z úrovne vedenia MsP zorganizované pracovné jednanie s kompetentnými predstaviteľmi Úradu justičnej a kriminálnej  polície (ďalej len ÚJKP). Predmetom uvedeného jednania bola snaha o zlepšenie spolupráce medzi MsP a ÚJKP v oblasti zabezpečovania 24 hodinového výkonu služby najmä v rizikových úsekoch v centrálnej mestskej zóne (napr. pri obchodných prevádzkach a zariadeniach a pod.), kde podľa štatistických ukazovateľov nápadu trestnej činnosti ÚJKP dochádza najčastejšie k páchaniu trestných činov tzv. „vreckových krádeží“. 
11)	V súvislosti s riešením  problematiky  bezpečnosti a čistoty trhoviska na Dominikánskom námestí, ul. Mäsiarskej a ul. Kováčskej v Košiciach bolo z  úrovne vedenia MsP zorganizované pracovné stretnutie za účasti starostu MČ – Staré mesto, p. Mgr. Ľubomíra Gregu a vedenia MsP.  Na predmetnom pracovnom stretnutí účastníci predniesli názory a návrhy na riešenie súčasného nevyhovujúceho stavu v prezentovanej oblasti a dohodli sa na spoločnom postupe pri realizácií opatrení na zjednanie nápravy.
12)	V prezentovanom období som realizoval viaceré pracovné stretnutia       so starostami príslušných mestských častí s cieľom zabezpečiť operatívne plnenie požiadaviek starostov a MÚ MČ a tým posilniť výkon samosprávnych funkcií. 
13)	V hodnotenom období bolo z úrovne vedenia MsP zrealizované pracovné stretnutie s kompetentnými predstaviteľmi ŽP SR k problematike riešenia výskytu bezdomovcov a s tým súvisiacim narúšaním verejného poriadku na stanici ŽSR. 
14)	Pri   realizácii   kontrolnej   činnosti na podriadených útvaroch MsP je zo strany vedenia MsP aplikovaný systém rotačných kontrol podľa vopred spracovaného harmonogramu, čo sa v praxi odzrkadľuje  zefektívnením kontrolnej činnosti. Zistené nedostatky sú na pravidelných vyhodnoteniach neustále podrobované analýze a závery sa využívajú       k  zlepšeniu riadiacej práce na všetkych úrovniach.  
15)	V  prezentovanom období bolo kompetentnými pracovníkmi z MsP na všetkých staniciach a pracoviskách MsP realizované odovzdávanie spisov, ktorým uplynula lehota uloženia v ich príručnej registratúre do centrálnej príručnej registratúry MsP.  
16)	Z úrovne vedenia MsP boli prijaté opatrenia k zvýšeniu príjmovej časti Parkovacej služby tak, aby sa naplnila rozpočtová čiastka. V súvislosti     s touto problematikou boli do tejto činnosti zapojení všetci riadiaci pracovníci, v ktorých územných obvodoch sa nachádzajú parkoviská        s režimom plateného parkovania.

B/ Oblasť priameho výkonu služby 

1)  V hodnotenom období sme naďalej pokračovali v kontrole dodržiavania trhového poriadku a príslušných VZN na Dominikánskom námestí a Hradbovej ulici, kde denne prebieha predaj zeleniny, priesad, ovocia a iného tovaru. Kontroly sme vykonávali v čase od 7:30 hod. do        12:30 hod. Na zistené nedostatky sme upozorňovali pracovníkov správy trhu, ktorí zjednali nápravu. V prípade neuposlúchnutia zo strany predávajúcich, sme porušenia právnych noriem riešili blokovou pokutou, prípadne oznámením správnemu orgánu. Kontrolnú činnosť sme zamerali aj na zásobovanie, ktoré má na trhoviskách svoj režim. Na trhoviskách sme zároveň predchádzali drobným krádežiam, ktoré sa nám za posledný rok podarilo značne eliminovať. 
2) Na Hlavnej ulici sme nepretržite 24 hodín vykonávali preventívnu hliadkovú činnosť jednou hliadkou a v rámci spolupráce s Obvodným oddelením Policajného zboru Staré mesto v popoludňajších hodinách sme pôsobili na tejto ulici dvoma zmiešanými hliadkami. Činnosť sme zamerali na dodržiavanie verejného poriadku a čistoty. Riešili sme prípady neoprávneného nakladania s odpadom, ktorého forma je v tejto časti mesta riešená vrecovým zberom. Kontrolnou činnosťou sme zabezpečovali aj oprávnenosť vjazdu do pešej zóny v určenom čase a realizovali sme preventívno-bezpečnostné opatrenia k eliminácii činnosti vreckových zlodejov.
3) Denne sme kontrolovali i trhoviská v Mestskej časti Sever a to pri OC Merkúr a OC Mier. Na týchto trhoviskách sme vykonali spolu 113 kontrol, kedy sme kontrolovali predovšetkým dodržiavanie trhového poriadku, čistoty a v neposlednom rade verejný poriadok počas predaja. Zistené nedostatky sme podľa okolností riešili na mieste, prípadne oznámením. Na trhovisku pri OC Mier sme okrem trhoviska kontrolou prevádzky Vamex predchádzali drobným krádežiam a obťažovaniu kupujúcich, ktoré nám boli v minulosti z tejto prevádzky hlásené. Zamerali sme sa taktiež na osoby, ktoré konzumovali alkoholické nápoje na verejnom priestranstve. Prevažne išlo o asociálne orientovaných ľudí, ktorí boli po vyriešení v zmysle zákona o priestupkoch vykázaní z trhoviska.
4) Centrálna mestská zóna je charakteristická množstvom prevádzok otvorených do neskorých nočných a skorých ranných hodín. Najproblematickejšie z hľadiska dodržiavania nočného kľudu sú piatky. Preto sme sa zamerali na tieto dni a vo zvýšenom počte príslušníkov MsP sme vykonávali preventívno-bezpečnostné akcie v čase od 19:00 hod. do 02:00 hod. nasledujúceho dňa. Zamerali sme sa na kritické miesta z hľadiska bezpečnosti t.j. na Dominikánske námestie, Hlavnú a Kováčsku ulicu.
5) Pravidelne sme vykonávali kontroly Detskej železnice v Čermeľskom údolí a počas dní pracovného voľna sme kontrolovali rekreačné oblasti Anička, Alpinka a Bankov, kde si obyvatelia a návštevníci Košíc chodievajú odpočinúť.
6)  Pozornosť sme  venovali  aj Mestskej časti Kavečany, kde sa nachádza Zoologická záhrada. Na ceste k nej je vyhliadková veža, ktorú čoraz častejšie navštevujú Košičania i turisti. V prezentovanom období sme vykonali 18 kontrol zameraných na neporušenosť verejnoprospešných zariadení nachádzajúcich sa pri lesnom chodníku vedúcom k uvedenej veži.
7)  Dňa 15.07.2006 v čase od 08:30 hod. do 13:00 hod. sme zabezpečovali poriadkové opatrenia počas slávnostného odhalenia pamätníka Jana Pavla II v MČ Barca. Počas zabezpečovania plánovanej akcie nedošlo k narúšaniu verejného poriadku.
8) V zmysle záveru z  pracovného stretnutia zainteresovaných strán MČ Staré mesto, MsP a Magistrátu Mesta Košice zo dňa 02.05.2006, ktoré malo za úlohu riešiť situáciu v asanačnom pásme nad Starou sladovňou sme vyvíjali kontrolnou činnosťou permanentný tlak na neprispôsobivých občanov, ktorí sa snažili v tomto pásme zakladať obydlia, pričom zároveň znečisťovali verejné priestranstvá a obťažovali obyvateľov danej lokality. Zo strany stanice MsP Západ a Stred sme dohodli spoločný postup pri kontrolách danej lokality tak aby sa zintenzívnil tlak na neprispôsobivých občanov a aby nedochádzalo          k zakladaniu nelegálnych obydlí. 
9)  Dňa 16.07.2006 v čase od 05:30 hod. do 17:30 hod. sme v MČ Barca zabezpečovali verejný poriadok a usmerňovanie vozidiel vystavovateľov počas konania sa národnej výstavy psov všetkých plemien. Počas akcie  nebol narušený verejný poriadok a nedošlo ani ku krádežiam vlámaním do motorových vozidiel vystavovateľov.
10)V rámci obchôdzkovej činnosti  sa  snažíme získavať poznatky k závadovým skupinám osôb, mládeže, spoločensky neprispôsobivým občanom, k miestam ich zhromažďovania a realizovať rozkladové aktivity v miestach kumulácie asociálnych a živlov. Po zadokumentovaní spracovávame príslušné písomné materiály a predkladáme ich príslušným kompetentným  orgánom na riešenie. 
11) Neustále  venujeme   zvýšenú  pozornosť  ochrane životného prostredia, čistote mesta a dodržiavaniu hygienických predpisov. Snažíme sa dôsledne dbať aj o ochranu zelene, rekreačných a detských zariadení       s cieľom  nastoliť režim právneho stavu tak, aby boli dodržiavané ústavné zákony, všeobecne platné zákony, vyhlášky a všeobecne záväzné nariadenia mesta a mestských častí a preukazovať výhodnosť ich dodržiavania.V uvedenom období sme zistili 61 nelegálnych skládok odpadu a v 30 prípadoch sme zistili ich zakladateľov.
12)Zvýšenú   pozornosť  venujeme  aj  bezpečnosti  a plynulosti  cestnej premávky a v rámci nej postihujeme nedisciplinovaných vodičov,ktorí nerešpektujú zákazové značky a iné dopravné zariadenia. 
13)V prezentovanom období sme realizovali  preventívno-bezpečnostné akcie vo všetkých mestských častiach na území mesta Košice, ktoré boli zamerané na podmienky chovu psov a znečisťovanie verejného priestranstva psími exkrementami. Za tým účelom sme postihovali majiteľov psov, ktorí nerešpektovali jednotlivé ustanovenia zákona         č. 282/2002 Z.z., VZN mesta Košice č. 78/2006 o čistote a o verejnom poriadku a VZN mestských častí upravujúce niektoré podmienky chovu psov. 
14)V 29. týždni sme realizovali na celom území mesta Košice preventívno-bezpečnostné akcie boja  proti alkoholizmu mladistvých a maloletých osôb. Pri týchto akciách sme vykonali kontroly v 141 pohostinských zariadeniach. 
15)Na základe príkazu riaditeľa MMK vykonávame denne v popoludňajších hodinách priebežné kontroly závalového pásma v lokalite Nižný Heringeš v MČ Vyšné Opátske. Kontroly sú zamerané na monitorovanie zosuvu pôdy a výskyt podozrivých osôb a bezdomovcov. 
16)V hodnotenom období sme realizovali opatrenia na zabezpečenie ochrany verejného poriadku počas konania sa futbalových stretnutí MFK Košice, a.s., s FK Artmedia Bratislava dňa 16.07.2006 a MFK Košice a.s., s FK Nitra, ktoré sa uskutočnilo dňa 29.07.2006 v priestoroch štadióna Lokomotívy a.s. Košice
17)V čase prázdnin orientujeme činnosť hliadok MsP viac na opustené areály škôl a školských zariadení ale aj na iné opustené miesta budov a stavenísk. 

Vyhodnotenie  vybraných  ukazovateľov  činnosti Mestskej polície Košice za obdobie od 01.06.2006   do 31.07. 2006

         Celkovo sme riešili 4161 priestupkov, z toho :

-	Priestupky na úseku VZN  : 1985
-	Priestupky na úseku bezpeč. a plynulosti cestnej premávky : 1814
-	Iné priestupky : 362

Z toho :
-	v blokovom konaní  1644 priestupkov  na sumu  467.400,- Sk
-	riešené blokom na pokutu na mieste nezaplatenú  314 priestupkov na sumu 158.600,- Sk
-	riešené oznámením resp. správou o výsledku objasňovania priestupku 223 priestupkov
-	riešené   preventívne   t.j.  dohovárním   na  útvare  MsP  resp.  na  mieste spáchania priestupku 1953 priestupkov.   
       
             Celkovo sme vypísali 626 predvolániek pre neprítomných  vodičov,   ktorí sa dopustili priestupkov  na  úseku  dopravy a v 566 prípadoch sme inštalovali na osobné motorové vozidlá technický prostriedok na zabránenie ich odjazdu. V 307 prípadoch sme realizovali odťah motorových vozidiel, ktoré boli odstavené na komunikáciách v rozpore    s ustanoveniami zákona č.315/1996 Z.z. o premávke na pozemných komunikáciách a v 18 prípadoch sme realizovali odťah na komerčnej báze. 
              V prezentovanom období sme odpracovali 2352 hodín v akciách         a strážnej službe, realizovali sme 40 prípadov privolania LSPP, 24 prípadov privolania hasičského záchranného zboru a 36 prevozov peňazí pre MMK. Obyvateľom mesta Košice sme v hodnotenom období doručili 5727 zásielok z Okresných súdov a Krajského súdu v Košiciach, mesta Košice a jednotlivých MČ. Pre nemožnosť preukázať svoju totožnosť a pre podanie vysvetlenia sme v hodnotenom období predviedli na Policajný zbor 45 podozrivých osôb a na stanice MsP – Košice  216 podozrivých osôb. Všetky prípady predvedenia sú v súlade s platnou právnou úpravou. 
              V uplynulom období sme zistili 4 trestné činy, pričom sme zadržali a obmedzili osobnú slobodu štyrom páchateľom trestného činu    a to:
Dňa 12.6.2006 o 22:30 hod.  na parkovisku VŠA pred halou Cassosport hliadka stanice MsP – Juh v spolupráci s PMJ PZ SR zadržala podozrivého p. Erika V. bezprostredne po tom, ako vypáčil bezpečnostné kovanie na mrežiach a snažil sa vniknúť do objektu skladu predajného stánku Všeobecnej obchodnej burzy. Podozrivý, ktorý sa dopustil trestného činu pokusu o  krádež formou vlámania podľa § 212, ods.2, Trestného zákona bol odovzdaný na OO PZ - Juh k ďalšej realizácii.

Dňa 11.7.2006 o 19:05 hod. na ul. Baštovej na základe oznamu hliadka stanice MsP – Stred zadržala podozrivého Stanislava I. S.,  ktorý sa vlámal do osobného motorového vozidla Škoda Felícia s  e.č.v. KE-927 CY a odcudzil z neho kartón nealkoholických nápojov Fanta. Podozrivý, ktorý sa dopustil trestného činu krádeže podľa § 212, ods.2., Trestného zákona bol odovzdaný na OO PZ - Staré mesto k ďalšej realizácii.

Dňa 17.7.2006 o 20:35 hod. na ul. Floriánskej hliadky stanice MsP – Stred  zadržali páchateľa Mareka M., ktorý fyzicky napadol Karola M. a spôsobil mu zranenia na hlave. Podozrivý, ktorý sa dopustil ublíženia na zdraví podľa § 156, ods.1., Trestného zákona bol odovzdaný             na OO PZ - Staré mesto k ďalšej realizácii. Poškodený bol privolaným sanitným vozidlom prevezený do FN L. Pasteura na ošetrenie.

Dňa 19.7.2006 o 14:30 hod. v Mestskom parku pri železničnej stanici hliadka stanice MsP - Stred zadržala podozrivého p. Mariána D., ktorý podal a umožnil použiť prchavú návykovú látku (toulén)  maloletému Vladimírovi G.. Podozrivý, ktorý sa dopustil trestného činu šírenia toxikománie podľa § 174, ods.2, Trestného zákona bol odovzdaný          na OO PZ - Staré mesto k ďalšej realizácii. 

C/ Oblasť personálnej práce, vzdelávania a výcviku

1)	V dňoch 05.06.2006 a 06.06.2006 sa 20 vybraných príslušníkov MsP zúčastnilo dvojdňového kurzu prvej pomoci. Uvedený kurz bol realizovaný v penzióne SET na Tr. SNP č.85 v Košiciach                         a zabezpečovala ho fi. PACTUM s.r.o.,  so sídlom na Strojárenskej č.11      v Košiciach 
2)	V súlade s  plánom vzdelávania, výcviku a  streleckej prípravy realizovali príslušníci MsP v období od 12. 06. 2006 do 15. 06. 2006 cvičné ostré streľby na strelnici v obci Hodkovce. Streľby pozostávali z dvoch častí t.j. z mierenej streľby a z tzv. pudovej streľby. Pri realizácii predmetných strelieb nedošlo k žiadnemu zraneniu, ani ku škodám na majetku. Príslušníci MsP – Košice, ktorí sa strelieb zúčastnili boli disciplinovaní, t.j. rešpektovali pokyny riadiaceho a cvičiaceho strelieb.
3)	V období od 27.06.2006 do 30.06.2006 sa na štadióne Slávia TU - Košice uskutočnili previerky fyzickej zdatnosti príslušníkov MsP. Predmetných previerok sa  z celkového počtu 138 zúčastnilo 94 (68,11%) príslušníkov MsP. Z toho: 2 (2 %) príslušníci MsP dosiahli celkové hodnotenie „Výborný“, 21 (23 %) príslušníkov MsP dosiahlo celkové hodnotenie „Dobrý“,  62 (66 %) príslušníkov MsP dosiahlo celkové hodnotenie „Vyhovujúci“ a 9 (9 %) príslušníkov MsP dosiahlo celkové hodnotenie „Nevyhovujúci“. Previerky fyzickej zdatnosti neabsolvovalo zo zdravotných dôvodov a z dôvodu čerpania dovolenky 34 príslušníkov MsP, 10 príslušníkov MsP z dôvodu, že v zmysle platných kritérií pre realizáciu prezentovaných previerok prekročili vekový limit na ich vykonanie. Pre príslušníkov MsP, ktorí v previerkach nevyhoveli, resp. sa ich z objektívnych príčin nezúčastnili bol stanovený náhradný termín na mesiac september 2006.
4)	V hodnotenom období bolo na jednotlivých útvaroch MsP realizované školenie všetkých príslušníkov MsP k VZN mesta Košice č.78/2006, zák.č.564/1991 Zb. o obecnej polícii v platnom znení a smernici náčelníka MsP o zdravení a vzdávaní pocty príslušníkmi MsP. 

D/ Oblasť materiálno-technického zabezpečenia výkonu služby

1)  V prezentovanom období  bol na jednotlivé stanice a pracoviská MsP     od autora zakúpený aktualizovaný PC – Softvér „Centrála“, ktorý bol následne správcom PC siete MsP na jednotlivých útvaroch MsP aj nainštalovaný. 
2)  V rámci plnenia Programu hospodárskeho a sociálneho rozvoja MÚ MČ Košice - Západ pre rok 2005 v časti "Bezpečná Terasa" odsúhlasili poslanci predmetnej MČ na zriadenie cyklistických hliadok finančné prostriedky vo výške 300.000,- Sk. Prvé cyklistické hliadky MsP vyrazili do ulíc MČ Západ dňa 12.06.2006. V noci zatiaľ nejazdia, ani                  v chladnom počasí. Zatiaľ majú výstroj len na teplejšie dni. Po doplnení výstroja budú jazdiť aj v chladnejšom počasí. Činnosť predmetných hliadok je organizovaná v miestach so závažnou a rozsiahlou bezpečnostnou problematikou t.j. v takých úsekoch,  kde dochádza k častému narušovaniu verejného poriadku a páchaniu trestnej činnosti, alebo je nutné zaistiť v takom úseku pravidelne sa opakujúce úlohy          a z architektonického ako aj enviromentálneho hľadiska je v predmetnom úseku vhodnejšie v zmysle zásad operatívnosti, rýchlosti a rozhodnosti uprednostniť tento netradičný model hliadkovej služby. 

E/  Oblasť prevencie a spolupráce

1) V mesiaci jún sme pokračovali v realizácii cyklu pravidelných prednášok a besied na základných a stredných školách integrovaných do osnov vzdelávania v rámci hodín etickej výchovy so zámerom vytvoriť skutočný dialóg s mladými ľuďmi. Celkovo sme realizovali 10 prednášok a 8 besied. 
2) Dňa 23. 06. 2006 na parkovisku pred obchodným centrom Optima pripravilo Krajské riaditeľstvo PZ v Košiciach oslavy Dňa polície. 
Týchto osláv sa zúčastnili aj príslušníci MsP, ktorí prezentovali svoju techniku, výstroj, výzbroj a v neposlednom rade aj novinku „policajtov na bicykloch". 
3)  Z  úrovne  vedenia MsP sú  periodicky realizované opatrenia v oblasti rozvoja celomestského programu prevencie pre mesto Košice v úzkej spolupráci so starostami a miestnymi úradmi MČ, PZ SR a KÚ - Košice. 
4)   Systematicky sa postupuje v sociálnej práci s deťmi a mládežou s cieľom jej pozitívneho ovplyvňovania, najmä v čase ich voľna s možnosťou jeho vyplnenia.
5) V záujme chrániť majetok fyzických a právnických osôb, mesta a mestských častí pred poškodením, zničením alebo odcudzením sa periodicky  organizuje  obchôdzková služba v takých úsekoch, kde dochádza k častému narušovaniu verejného poriadku a páchaniu trestnej činnosti, alebo je nutné zaistiť v takom úseku pravidelne sa opakujúce úlohy 
6)  Neustále sú príslušníci MsP inštruovaní tak, aby sa  pri výkone služby zameriavali na presvedčovanie, vysvetľovanie, výchovné metódy a tým účinne prispievali k mravnej výchove s cieľom dobrovoľného dodržiavania základných pravidiel občianskeho spolunažívania a verejného poriadku. Metóda donútenia sa uplatňuje len v prípade nevyhnutnosti.  

F/ Ekonomická oblasť

     Mestská polícia Košice eviduje vo výdajovej časti za obdobie mesiacov jún a júl 2006 tieto výdaje:
     - mzdy, platy a OOV ......................................... 7.169.783,-Sk
     - poistné a príspevky pre zamestnávateľa ..........2.594.819,-Sk
     - tovary a ďalšie služby ..................................... 2.525.574,-Sk
    -  náhrada PN ............................................................20.868,-Sk
    S p o l u: .............................................................12.311.044,-Sk

     V príjmovej časti MsP za mesiac jún a júl 2006 eviduje nasledujúce príjmy:
    - za užívanie verejného priestranstva ..................3.590.214,-Sk
    - príjem z realizovaných pokutových blokov .........446.100,-Sk
    - príjem  z realizovaných  BNPNMN .....................106.866,-Sk
    - príjem za odťah ....................................................426.500,-Sk
    - príjem za predaj služieb .........................................38.133,-Sk
    - stravné lístky, PAZI a povolené vstupy................228.096,-Sk
    S p o l u: .............................................................. 4.835.909,-Sk
 
G/ Oblasť vymáhania pohľadávok

1)	V spolupráci s  ekonomicko-personálnym  oddelením  MsP naďalej pokračujeme vo vymáhaní oprávnených pohľadávok, ktoré vznikajú činnosťou jednotlivých útvarov MsP. 
2)	V kategórii neuhradených pohľadávok za vykonaný odťah odťahovou službou sme realizovali :
-	z predchádzajúcich podaných návrhov na vydanie platobného rozkazu za odťah vykonaný v roku 2004 došlo 2 prípadoch k zrušeniu platobného rozkazu a bolo nariadené pojednávanie,
-	v priebehu prezentovaného obdobia bolo podaných celkom 17 návrhov na vykonanie exekúcie pre neuhradené pohľadávky za vykonaný odťah v rokoch 2001-2004,
-	z predchádzajúcich podaných návrhov na vydanie platobných rozkazov boli už súdmi vo všetkých navrhovaných prípadoch vydané platobné rozkazy,
-	z doposiaľ vymáhaných pohľadávok za vykonané odťahy v rokoch 2001 – 2004 došlo na základe rozhodnutia súdov zatiaľ v 79 prípadoch k úplnému uhradeniu pohľadávky a v 3 prípadoch sa dlh spláca vo forme splátok,       
-	v uvedenom období bolo podaných ďalších celkom 160 návrhov na vydanie platobných rozkazov na rôzne súdy v rámci celej SR za neuhradené odťahy realizované v roku 2005.
3)	V kategórii neuhradených pohľadávok za vykonaný prevoz do PAZI sme realizovali :
-	z podaných návrhov na vydanie platobných rozkazov boli v súčasnej dobe súdmi vo všetkých navrhovaných prípadoch vydané platobné rozkazy,
-	z podaných návrhov na vydanie platobného rozkazu za prevoz do PAZI došlo v 5 prípadoch k zrušeniu platobného rozkazu a bude nariadené pojednávanie.
4)	V sledovanom období sme sa zúčastnili v 11 prípadoch súdneho pojednávania. Z týchto súdnych sporov bolo 7 ukončených v náš neprospech. V súčasnej dobe vedieme na okresných súdoch celkom 53 súdnych sporov, či už za odťah alebo za prevoz do PAZI z toho v 10 prípadoch je už stanovené pojednávanie v najbližšej dobe. Na Krajskom súde vedieme ďalšie 2 súdne spory za odťah z toho jeden na základe nášho odvolania a ďalší na základe odvolania odporcu. 
5)	V Kategórii vymáhaných  pohľadávok za uložené bloky na pokutu na mieste nezaplatenú sme v prezentovanom období podali 153 návrhov na exekúciu na sumu 79.500,- Sk, pričom sme vymohli 65 pohľadávok na sumu 28.400,- Sk. 

G/ Úlohy pre nasledujúce obdobie:

1) Realizovať  opatrenia  na platených parkoviskách v správe Parkovacej služby MsP tak, aby sa naplnila rozpočtová čiastka MsP. 
2)  Neustále  venovať zvýšenú pozornosť nepovoleným záberom verejných   priestranstiev a  vzniku nízkoštandardných nelegálnych obydlí a chatrčí.
3) Sústavne zefektívňovať  výkon  poriadkových aktivít vo všetkých mestských častiach.
4) V spolupráci s DPMK opätovne realizovať preventívno-bezpečnostné akcie zamerané na vreckových zlodejov, cestujúcich bez platných cestovných lístkov a verejný poriadok v hromadných dopravných prostriedkov.
5)  Organizovať a realizovať preventívno-bezpečnostné akcie  zamerané na sprayerov, vandalizmus a excentrické hnutia mládeže, dôsledne realizovať ich postih v súlade s platnou právnou úpravou.
6)   Ukladaním adresných úloh ovplyvňovať výkon poriadkových aktivít tak, aby dochádzalo k rovnomernému  zabezpečovaniu verejného poriadku vo všetkých mestských častiach.
7)  Operatívne  zabezpečovať  plnenie  požiadaviek starostov  a  MÚ MČ s cieľom posilniť výkon samosprávnych funkcií
8)  Preškoliť interné  normy  k  blokovému konaniu a k realizácii bloku na pokutu na mieste nezaplatenú a k manipulácii s pokutovými blokmi         a peniazmi z realizovaných pokutových blokov.
9)  Preškoliť podkladové  materiály  k  prevencii  realizovanej  v rámci MsP, ktoré sú potrebné pre výkon poriadkových aktivít.
10)Realizovať opravné termíny previerok odbornej prípravy a previerok fyzickej zdatnosti. 

Košice, 11. 08. 2006                               Spracoval: JUDr. Milan Dvorožňák
                                                                                        náčelník MsP